Двокружен систем

Двокружен систем е метод на гласање што се користи за избор на еден единствен кандидат, каде што гласачите даваат еден глас за својот претпочитан кандидат. Според двокружниот систем, изборниот процес обично продолжува во втор круг само ако во првиот круг ниту еден кандидат не добил апсолутно мнозинство (повеќе од 50%) од гласовите, или некој помал пропишан процент. Обично само двајцата кандидати кои добиле најголем број на гласови во првиот круг, или само оние кандидати кои добиле гласови над пропишаниот број, продолжуваат во вториот круг. Останатите кандидати се исклучени во вториот круг.

Двокружниот систем нашироко се користи при изборот на законодавни тела и директно избрани претседатели, како и во други контексти, како на пример при изборот на лидери на политички партии или во рамките на компании.

Вториот круг на гласање мора да се одржи откако ќе има доволно време да се пребројат и да се потврдат резултатите од првиот круг. Вториот круг може да се одржи истиот ден во помали средини, или до еден месец подоцна, како во американската држава Џорџија. Во Франција обично има растојание од две недели помеѓу првиот и вториот круг.

 Примена 
Двокружниот систем е најчестиот систем кој се користи во изборот на шефови на држави (претседатели) во светот, при што во вкупно 84 држави шефот на државата се избира на непосредни избори во два круга, а во 21 држава се избира во еден круг со просто мнозинство.

 Шефови на држави кои се избираат на непосредни избори со двокружен систем 

 Алжир
 Аргентина
 Австрија
 Азербејџан
 Белорусија
 Бенин
 Боливија
 Бразил
 Бугарија
 Буркина Фасо
 Бурунди
 Зелен ’Рт
 Централноафриканска Република
 Чад
 Чиле
 Колумбија
 Република Конго
 Комори
 Костарика
 Хрватска
 Кипар
 Чешка
 Џибути
 Доминиканска Република
 Источен Тимор
 Еквадор
 Египет
 Ел Салвадор
 Финска
 Франција
 Гана
 Гватемала
 Гвинеја
 Гвинеја-Бисао
 Хаити
 Индонезија
 Иран
 Брег на Слоновата Коска
 Казахстан
 Кенија
 Киргистан
 Либерија
 Либија
 Литванија
 Мадагаскар
 Малави
 Малдиви
 Мали
 Мавританија
 Молдавија
 Монголија
 Црна Гора
 Мозамбик
 Намибија
 Нигер
 Нигерија
 Македонија
 Северен Кипар
 Палау
 Перу
 Полска
 Португалија
 Романија
 Русија
 Саун Томе и Принсип
 Сенегал
 Србија
 Сејшели
 Сиера Леоне
 Словачка
 Словенија
 Судан
 Сирија
 Таџикистан
 Того
 Тунис
 Турција
 Туркменистан
 Уганда
 Украина
 Уругвај
 Узбекистан
 Јемен
 Замбија
 Зимбабве

 Законодавни домови исклучиво избрани во двокружен систем во едночлени изборни окрузи 

 Бахреин (само за долниот дом)
 Комори (еднодомен)
 Република Конго (само за долниот дом)
 Куба (еднодомен)
 Чешка (само за горниот дом)
 Франција (само за долниот дом)
 Габон (за двата дома)
 Хаити (за двата дома)
 Мали (еднодомен)
 Узбекистан (само за долниот дом)

 Наводи 

Категорија:Изборни системи